Magyar felirat: Brigi (brigichan@hotmail.com)
Te! Én megöllek!
A klubotokat, a Seonam Leánygimnázium detektívjeit kártékony csoportosulásnak nyilvánították.
A mai naptól kezdve a klubotok nem létezik!
A másodéves Han Suyeon illetlen videót készített magáról.
Ezért ki kellene rúgni őt!
Nem csináltam meztelen felvételt magamról!
Tényleg nem!
Ha kiderítitek, mi is történt valójában, segítek nektek visszakapni az irodátokat!
Lehetséges volna, hogy Eunbinnek és Suyeonnak...
Ne mozdulj! Ne fordulj meg!
[A Seonam Leánygimnázium detektívjei] ~ 12. rész ~
Mi a baj?
Azt hiszem, valaki lefényképezett minket!
Micsoda?
Ne aggódj! Neked csak a hátadat láthatta!
Na és veled mi lesz? Az arcodat biztos le tudta fényképezni!
Számomra...
A dolgok ennél rosszabbra már úgysem fordulhatnak.
Mi lesz, ha nyilvánosságra hozzák a fényképet?
Azt fogják mondani, hogy egy lánnyal járok!
Senki sem fogja megtudni, hogy te vagy az!
Ha továbbra is itt maradunk, lehet, hogy még egyszer lefotóznak minket.
Ha arra mész, közvetlenül a metróállomáshoz jutsz majd.
Menj! És ne fordulj vissza, világos?
Na és jól megfizetnek itt téged?
Ha nincs forgalom, könyvekkel fizet nekem.
Én egyáltalán nem bánom.
Ha máshol dolgoznál, megengedhetnéd magadnak, hogy az áhított könyveket hamarabb megvehesd.
Nem bánom, hogy alacsony a fizetésem, és kevesebb a vevő.
Ráadásul van még egy előnye.
Még valami? Micsoda?
A tény, hogy itt kettesben lehetek veled.
Mi a baj? Ez túl nyomulós volt?
Nagyon-nagyon nyomulós!
Továbbra is együtt maradunk, ugye?
Igen, együtt fogunk maradni.
Suyeon és Eunbin együtt járnak?
Ez még nem biztos.
Egyelőre ne szaladjunk ennyire előre!
Még nem biztos? Hiszen együtt láttuk őket!
Nem mondhatjuk, hogy csak barátok lennének.
Akkor... ők most egy pár?
Nem tudom, mi legyen ezzel az egésszel...
Ne csináld már!
Nincs jelentősége a nyomozásunk szempontjából, hogy Suyeon kivel jár.
Ami most fontos...
Ha Suyeon nem készített magáról illetlen felvételt, akkor tisztáznunk kellene a nevét!
Mi van, ha ez is megint ugyanolyan lesz, mint Seyu esete?
Mi lesz, ha valami balul sül el, ha tovább kutakodunk?
Még mindig megőrjít, ha visszagondolok rá!
Ugyanakkor... rengeteget tanultunk a hibáinkból, nem igaz?
Úgy hiszem, ezúttal nem lesz gond.
Nem gondoljátok?
Szia, Suyeon.
Mi vagyunk a Seonam Leánygimnázium detektívjei.
Nem sokkal ezelőtt, ma délután néhányunkkal már találkoztál.
Világosan megmondtam nekik, hogy nem mondok semmit a történtekről!
Mondd...
Lehetséges volna, hogy a videóüzenetet... Eunbinnek küldted?
Miről beszélsz?
Elég ebből a hülyeségből, és takarodjatok innen!
- Nem hallgatnál meg minket? - Azt mondtam, kopjatok le!
Lehetséges volna, hogy ti fényképeztetek le minket?
Fényképezni?
Nem tudom, miről beszélsz.
Főnök!
Semmi baj...
Sajnálom, ha olyan dolgokról beszéltünk, amit szeretnél titokban tartani.
De mi most nem azért vagyunk itt, hogy leleplezzünk téged és Eunbint.
Mindössze szeretnénk tisztázni téged a vádak alól.
Ez az igazság!
Azt mondtad, nem készítettél magadról illetlen felvételt.
Hallgatsz, nehogy az emberek rájöjjenek Eunbinre.
Mi tudunk segíteni neked, hogy senkinek ne okozz ezzel gondot!
Jól van az úgy! Nem kell...!
Hagyd csak, majd én megcsinálom neked!
Én csak...
Bocsi...
Így kezdődött ez köztünk.
Anélkül, hogy észrevettük volna.
Természetesen.
„Szerettelek.”
„Ahogy rád nézek...”
„Úgy bámulom az arcod, mintha valaki másé lenne.”
„Szerettem, ahogy a táskádban keresgéltél, mintha valami eszedbe jutott volna.”
„Amit az életemről addig tudtam, egy nap hirtelen...”
„Olyan volt, mintha minden új megvilágításba került volna.”
„Mint amikor a dolgok egészen másnak tűnnek... mintha a nap nyugatról kelne fel.”
„Szerettelek.”
„Téged szerettelek, nem a távolságot.”
Jól vagy?
Mi lesz, ha valaki meglát minket?
Semmi baj! Mondd nekik, hogy nagyon fáztam.
Teljesen normális kapcsolat volt.
A szívem hevesebben vert, amint megláttam őt.
Hiányzott, ha nem voltam vele.
Ami azt a képet illeti, ami kikerült a faliújságra...
Igen, egy videóüzenetből való, amit Eunbinnek küldtem.
Nem meztelen felvétel volt rólam.
Megnézhette bárki a mobilodat?
Nem vagyok biztos benne. Mindig magamnál tartom...
- Van egy zsepid? - Nem hoztam magammal.
Nemrég véletlenül a mosdóban hagytam a telefonomat.
Egész óra alatt úgy aggódtam!
Rögtön az óra végeztével visszamentem a mosdóba.
A telefon a földön hevert.
Akkor... valaki megláthatta, mit tartottál rajta.
Biztos voltam benne, hogy valaki hozzányúlt.
Ha valaki úgy dönt, árt másoknak, nincs semmi, ami visszatartaná.
Megvan még esetleg a videóüzenet, amit Eunbinnek küldtél?
Nincs meg.
Amint megtaláltam a telefonomat, rögtön kitöröltem.
Általában küldés után mindig ki szoktam törölni, de ennél megfeledkeztem erről.
Egyébként hogy értetted azt korábban, hogy mi fotóztunk-e le titeket?
Nos...
Tényleg tudtok segíteni nekem?
Ki készíthette a fényképet?
Bizonyára a Krizantém.
Meglehetősen kitartó ez a Krizantém, nem gondoljátok?
Alig várom, hogy lássam, mire készülnek legközelebb!
Szerencsére Suyeon időben észrevette őket.
Valószínű, hogy Eunbin arca nem látszódik a fényképen.
A Krizantém kitartóbb, mint hittük.
Meg fogják próbálni kideríteni, ki is a fényképen látható, másik lány.
Szóval...
Holnap bizonyára ott lesz egy fénykép a faliújságon.
- Talán... - A kép rólam és Eunbinről a mai napról.
Ki fogják tenni, ugyanúgy, mint ahogy a videómból is kitették azt a képet.
Csak idő kérdése, és rájönnek, hogy Eunbin szerepel rajta.
- Szóval azt kéred tőlünk, hogy... - Bármi áron, de védjétek meg Eunbint!
Ha csak engem hurcolnak meg, azzal nem lesz semmi baj.
Suyeon csodálatos lány.
Neki is biztos nehéz ez az egész.
De megpróbálja mindettől megóvni Eunbint.
Jaj, azt mondtam neki, hogy elvállaljuk, de...
Hogyan védhetjük meg Eunbint?
Nos...
Nos, hogy őszinte legyek...
Én nem akarom, hogy belekeveredjünk ebbe az egészbe.
Miért nem?
Hiszen Suyeont ártatlanul vádolják.
Nem tett semmi rosszat, és nem is ártott senkinek.
Emellett nem is róla vagy Eunbinről van szó.
Azzal vádolták meg, hogy meztelen videót készített magáról.
De, hogy őszinte legyek, kellemetlenül érzem magam.
Ha olyasvalakiről van szó, akit nem ismerek, akkor tőlem azt csinálhatnak, amit akarnak.
De ha tudom, hogy egy leszbikus van a közelemben, szeretném távol tartani magam tőle.
Őszintén szólva nem tudom megérteni, hogy csinálhat ilyet egy másik lánnyal.
Akkor azt mondjátok, egyetértetek a Krizantémmal?
Nem erről van szó!
Fel akarom fedni a kilétüket, és megbüntetni őket!
Egyszerűen csak nem akarok egy társaságban lenni leszbikusokkal.
Ti képesek lennétek egy másik lánnyal járni?
Nem mondhatom meg nektek, mit gondoljatok.
De Suyeon nem tett semmit, amivel megérdemelt volna egy ilyen büntetést!
An Chaeyul, akkor te helyesled a döntésünket?
Hogy érted azt, hogy helyesli?
Ha valaki nem értene egyet veled abban, hogy egy fiúval járj,
akkor képes lennél lánnyal járni?
Ha születésüktől fogva meg kell tagadniuk önmagukat, mégis hogyan élhetnék az életüket?
Senki sem ellenzi, ha egy lány és egy fiú kapcsolatban van.
De vannak, akik ellenzik, hogy két nő egy párt alkothasson.
Jogilag nem is házasodhatnak össze.
Ez nem azt jelenti, hogy problémával állunk szemben?
Ahogy Yehi is mondta, a homoszexuális kapcsolatok se társadalmilag, se jogilag nem elfogadottak még.
Seongyun azt mondta, hogy nem szabad olyasvalamiért sem hibáztatni őket,
melyben nem volt választásuk.
Főnök, neked mi a véleményed?
Azon gondolkoztam...
Nem támogatom a homoszexualitást, mint elképzelést...
De nehéz lehet számukra, ha rejtegetniük kell, milyenek is valójában.
Ezért támogatom a leendő sógornőm ötletét!
Akár helyeseljük a kapcsolatukat, akár nem, csak azért nem volna szabad diszkriminálni őket, mert mások.
Segítünk egy barátunkon, akit hamisan vádolnak.
Ez a barát pedig történetesen homoszexuális.
Ha egy hamisan vádolt homoszexuális lennék, nem próbálnátok segíteni nekem?
Mit kellene tennünk?
Követnünk kellene őket, akár egy testőr?
Mi lenne, ha előbb a Krizantémot próbálnánk megtalálni?
Meg tudjuk oldani az ügyet anélkül, hogy Suyeon vagy Eunbin belekeveredne.
A Krizantém tudja, hol van a könyvesbolt, ahol Suyeon dolgozik.
Már van róluk egy fotója, még ha egyiküknek csak a háta látszódik.
Szóval...
Kezdjük a forrástól, a Krizantémtól?
Igen!
Annyira bosszant, amit a Krizantém csinál!
Ki fogom tépkedni az összes szirmát!
Tiéd lesz a megtiszteltetés!
De hogy fogjuk megtalálni őket?
Egyébként úgy sajnálom Suyeont.
Nem bűn járni valakivel!
Ha mégis, akkor egész életemet egy cellában fogom tölteni!
Majd meglátogatlak, és viszek neked kaját!
Sok-sok finom kaját, léci!
Nemrég még azt mondtad, nem érted, hogy lehet együtt két nő...
Jobban átgondoltam!
Szükségük van nekik egyáltalán arra, hogy megértsem őket?
Egyszerű a dolog!
Csak meg kell találnunk a Krizantémot, és letépkedni a szirmait!
Egyenként!
- Ez bolond. - Megőrült!
Sziasztok!
- Jól nézel ki ma! - Nos...
Köszönöm, Mido. Vagyis... Yehi.
Izé, Mido...
Beszélhetnénk egy kicsit?
Mit csináljak?
Ez tiszta égő!
Miért követtük őket idáig?
Azt akartam, hogy kettesben tudjanak beszélni!
Aggódtunk miattuk...
Nem úgy tűnik, mintha beszélgetnének. Mi tart ennyi ideig?
- Mido. - Igen?
Híresen gyorsan oldom meg a matematikai feladványokat.
Mert zseni vagy.
Ugye...?
Így tartják rólam, de...
Ami viszont ezt az egészet illeti, nem jöttem rá a válaszra, akárhogy is igyekeztem.
Szóval...
Gondolkoztam.
Olyan komolynak tűnnek!
Nézzétek Midót!
Most ejteni fogja?
Midomidomi, mit csináljunk?
Most sír?
Ez a nyavalyás...!
An Chaejun, megbántottad őt?
Tudtam, hogy egy láma vagy, de...!
Fogalmam sem volt, hogy ennyire kegyetlen vagy!
Tudom, hogy nem volt helyes, amit csinált!
Túlzásba vitte a photoshopolást, de akkor is!
Csak azért tette, hogy szépnek tűnjön előtted!
An Chaeyul...
Még csak 17 éves, de már arról beszél, hogy férjhez fog menni, és hogy három gyereke lesz!
Leendő sógornőjének szólít, meg minden!
Nos, igazából... kicsit gázos is volt.
De gondolj csak bele! El tudod képzelni, miért tette?
Emellett azt mondtad, hogy vele tényleg tudtál normálisan beszélgetni!
Azt mondtad, ő volt az első lány, aki iránt így éreztél!
Az nem volt elég jó?
Ha meggondoltad magad, miután rájöttél, hogy ő Yun Mido,
akkor az azt jelenti, hogy beismered, hogy egy szarkupac vagy!
Félreérted az egészet! Nem erről van szó!
Miféle félreértésről beszélsz?
Félreértetted!
- Mi? - Az imént...
Jun azt mondta nekem, hogy...
Egészen idáig nem voltam önmagam...
Még ha melegítőben jársz is, és nem sminkeled ki magad,
te vagy az a Mido, akibe beleszerettem.
Jun.
Ezért a mai naptól kezdve eldöntöttem, hogy nem fogok feleslegesen kiöltözni.
Szeretnék pusztán melegítőben vagánynak látszani, akárcsak te!
Szóval...
Hogy döntöttetek?
Nem látjátok?
A mai naptól kezdve mi ketten egy pár vagyunk.
Azok...
- Azok a legendás... - Összeillő sportcipők?
Jaj, te leszel az első a detektívek közül, aki férjhez megy?
A mai naptól kezdve meg fogom ismerni Mido valódi oldalát.
Nem hívásokból vagy SMS-ekből, hanem személyes találkozások által.
Lépésről lépésre.
Akkor... miért sírtál?
Te vagy az, aki idejött és kérdezősködött.
Újabb hibád lepleződött le, kedves húgom, mégpedig a lobbanékony természeted.
Mi történt?
Meg vagyok hatódva!
Kiálltál mellettem, An Chaeyul!
Várjunk csak! Most már tényleg hívhatlak leendő sógornőmnek?
Ez nem lehet igaz! Nem!
Ez nem igaz!
Chaeyul...
- Gyere ide, te rosszcsont! - Mit csinálsz?
- Muszáj beszállnom! - Eressz el!
Engedjetek el!
Hé, elengedni!
[An Chaeyul (18): a véletlen Kupidó]
[Szurkoltál Midónak és Chaejunnak, mi?]
Azt kívánom, bár álom lett volna csupán.
Álom volt. Annak kellett lennie!
„Ez a diák elfogadhatatlan, homoszexuális kapcsolatban él.”
„Ismét csak alkalmatlanná vált, hogy ebbe az iskolába járjon!”
„Ki kell csapni őt! ~ A Krizantém”
Bárki is ez a Krizantém, egy beteg állat, az biztos!
Ha látnám őket, nem hagynám annyiban a dolgot!
Amikor ilyesmi történik, az érintett diák gyakran önként elhagyja az iskolát.
Hamar meg kell találnunk a Krizantémot!
Ha ez tovább folytatódik, se Suyeon, se Eunbin nem lesz biztonságban.
És ami a legfontosabb, be kellene tartanunk a Suyeonnak tett ígéretünket!
Szóval mi a terv?
Nincs semmi betervezve.
Ahogy tegnap megbeszéltük, célba vesszük a Krizantémot!
Jól van! Szemet szemért! Fogat fogért!
Ha ők követnek valakit, mi is követjük őket.
A végére fogunk járni a dolognak!
Nem ugyanitt akadtunk el tegnap is?
Tegnap valamit elfelejtettem elmondani nektek.
Suyeon a mosdóban hagyta a telefonját, és valaki hozzányúlt. Nem gondoljátok, hogy ezen kellene elindulnunk?
Hűha! Jól alakul a szerelmi életed, így most már az agyad is jobban forog?
Ezért volt, hogy rosszak voltak az osztályzataid is?
Nem ezért kaptok rossz jegyeket!
Na mindegy. Ha androidos telefonról van szó, könnyű feltörni a jelszót.
Nem túl elrugaszkodott elképzelés, hogy valaki látta a videót.
- Akkor a Krizantém volt? - Lehetséges.
Először is rá kell jönnünk, ki az, aki nem kedveli Suyeont!
Hajae, állítsd össze az érintettek névsorát, és...!
Keress fel a szüleiddel, ha vissza szeretnéd kapni ezt a laptopot! Világos?
A Diáktanácsnál kell lennie.
Lee igazgatónő nekik adta oda.
Tételezzük fel, hogy náluk van.
Hogyan tervezitek, hogy visszaszerezzük? Ha eltűnik, tudni fogják, hogy mi vettük el.
Visszavesszük, és letagadunk mindent! Honnan tudhatnák meg?
Az órák közti szünetekben és a kajaszünetben az irodájukban lesznek. Az ajtó meg biztos zárva lesz.
Legyenek csak ott! Nem érdekel! Megtaláljuk a módját, hogy visszaszerezzük!
Hajae képtelen működni a laptopja nélkül.
Gondoskodj róla, hogy visszaszerezd!
Meglesz!
- Hallottatok már Han Suyeonról? - Hogy leszbikus?
Mindenki erről beszél!
Ne félj, és csak viselkedj úgy, ahogy mindig is szoktál.
Nem esik bajod.
- Eunbin. - Igen?
- Mit csinálsz? - Semmit.
Üdv a gimi sportklubjában!
Egyébként most mit kellene csinálnunk?
Önállóan tanulni!
Olyan magabiztosan mondtam, de mégis hogyan szerezhetném vissza?
[Színésznő: Lee Yehi. ~ 1. jelenet: Hasfájás szimulálása, hogy kimehessen.]
- Jaj, a hasam...! - Fáj a hasam!
Rázza őt a hideg, Jeong tanár úr!
Le kell mennie a gyengélkedőre!
- Mi van? - Persze!
Vidd le őt a gyengélkedőre!
Aj, ne már!
Lányok, télen is mozognotok kell! Világos?
Vigyáznotok kell az egészségetekre, hogy oda tudjatok figyelni a tanulásra! Értem?
- Igen, tanár úr! - Jól van!
Játszhatnánk kidobóst?
Miért kell önállóan tanulnunk?
Jól van akkor! Tanítok nektek néhány teremsportot.
Azta!
Minden attól függ, milyen messzire tudtok helyből elugrani.
A távolugrásnál merev tartás helyett megérkezésnél úgy álljatok, mintha a vállatok hozzá akarna érni a térdetekhez.
Így!
- Érthető? - Nem értem, tanár úr!
Megmutatná nekünk?
Nem lehet, mert most fáj a térdem.
Nos, ki tudna jönni valaki, és bemutatná?
[Színésznő: Lee Yehi. ~ 2. jelenet: Távolugrás?]
Jeong tanár úr, majd én megcsinálom! Majd én!
Felkészülni...!
Lazítsd el a vállad!
Feszítsd meg a sarkaidat és lábaidat!
Képzeld azt, hogy sportoló vagy, és egy madár!
Tudsz repülni!
Gyerünk!
Madár vagy!
Mit csinálok? Jaj ne!
Jeong tanár úr, jól van? Nem kellene elmennie az iskolaorvoshoz?
Sajnálom! Nem tudtam, hogy ilyen messzire el tudok ugrani!
Nagyon kemény a feje!
Vérzik!
Mi...?
Hadd menjek el a gyengélkedőre...
Jaj ne, most mi lesz?
- Menjetek vissza a tanterembe! - Lányok, menjetek vissza!
Jól van? Mit csináljak?
Jaj, jól van?
[Diáktanács]
Kim Hajae, visszaszerzem a laptopodat!
Miért nem nyílik?
Mi legyen?
Lee Yehi! Hogy lehet, hogy ilyen okos vagy? Akár egy Bond-lány!
Ha porral előhívom az ujjlenyomataikat, könnyű lesz kitalálni, mi a jelszó!
Egyszerű, mint a faék!
Miért nem jó?
Jaj már!
Kinyílt?
Ez az!
Ma szerencsés napom van, vagy mi a szösz?
Jaj, milyen nyomasztó ez a helyiség!
Hűen tükrözi, milyenek is valójában.
Miért nem kentek magukra szájfényt, mielőtt elkészítették ezt a fényképet?
Előírás, hogy a Diáktanács tagjainak ilyen szigorú fejet kell vágnia?
Még a kamerát is megsértik vele...
Na mindegy...
Bingó!
Lee Yehi, ma van a szerencsenapod!
Jaj, most mit csináljak?
Te hülye! Mi legyen?
Ez meg mi?
Ezt magammal kell vinnem!
Micsoda főnyeremény!
Lee Yehi egy Bond-lány!
Tessék! Visszaszereztem!
Nagyon köszi!
Az meg kié?
Ez? Az ő laptopjuk!
Elment az eszed?
Ha észreveszik, hogy Hajae laptopja eltűnt, és rájönnek, hogy az ő gépüknek is lába kelt,
szerinted kire fognak legelőször gyanakodni?
Ők vették el először a miénket, így most döntetlen az állás!
Rossz érzésem van ezzel kapcsolatban...!
Jól van. Ahogy Chaeyul is mondta...
Most, hogy Hajae laptopját visszaszereztük, a legjobb lesz, ha visszajuttatjuk hozzájuk az ö gépüket.
Előbb nézzétek meg ezt!
Játszd le!
Tessék, te szép leányzó.
Tudom, hogy a szüleid miatt most nehéz helyzetben vagy.
Látni az arcodon.
Amikor velem voltál, élettelennek és szótlannak tűntél.
Egyedül akarsz szenvedni, amikor rossz passzban vagy?
Mikor akarod már elfogadni a segítségemet?
Ilyenkor a hasznodra válnék.
Ez hihetetlen.
Hogy nevezhetik ezt vetkőzős videónak?
Hihetetlen, hogy végig pont náluk volt az eredeti felvétel!
Nézzétek!
Igazunk volt, hogy a fénykép hamisítvány.
Így mártották be a többieket is?
A megbüntetett lányok azt mondták, nem cigiztek, amikor a kép készült róluk.
Azt bevallották, hogy máskor viszont cigiztek.
Nem teljesen ártatlanokat vádoltak...
De bizonyítékra volt szükségük.
És mivel nem volt bizonyítékuk, ezért kreáltak egyet.
Akkor a Krizantém valójában... a Diáktanács!
Azt mondtam, oszlassátok fel a klubotokat! Mit csináltok itt?
Hát itt vagy!
Hwang Haera legutóbb ezt a kitűzőt viselte.
Ejnye már!
A Diáktanács elnöke a Krizantém?
Miért jelentgetne fel diákokat hamis bizonyítékok alapján?
Milyen jogon tesz ilyet?
Őrültek!
Már akkor őrültnek tűntek, amikor berontottak az irodánkba.
Most mihez kezdjünk, főnök?
Majd meglátjuk, hogy a Krizantém vagy a detektívek kerülnek ki győztesen ebből az egészből!
Hogy lehetséges ez?
Ki tette ezt?
Haera...
Eltűntek a laptopok!
A detektíveké és az enyém is!
Mi?
Szülőként mit gondol, mi lehet a különbség az amerikai és a koreai oktatási rendszer között?
A gyerekek arckifejezése. Abban rejlik a legnagyobb különbség.
Amikor Chaeyulra nézek, a döbbenettől elakad a lélegzetem.
Pedig mindössze első éves a középiskolában.
Kíváncsi vagyok, milyen lesz, ha a következő évfolyamba lép.
Ezért lehet, hogy idén télen magammal viszem őt Amerikába, ahol a bátyja is tanul.
Mi volt a leglényegesebb oka annak, hogy a külföldi taníttatása mellett döntött?
Számtalan e-mailt és hívást kapok a szülőktől, melyben tanácsért folyamodnak hozzám.
Az egyik anyuka... valami döbbenetes dolgot mondott!
A középiskolában, ahová a lánya jár, néhány diák jegyei váratlanul erős javulásnak indultak.
Kiderült, hogy az iskola igazgatója a tesztek megoldókulcsait osztogatta különórákon.
Jó napot, Nam asszony.
Itt Lee Yeoju beszél.
Ha nem tudjuk emelni a tanulmányi átlagot, a gyerekek, akik lehúzzák az értéket...
Épp azon igyekszem, hogy kigyomláljam őket, így hát...
Igen.
Kicsoda? Oh Yujin, az a boszorkány...!
Hölgyem.
Kérem, tartsa távol magát Oh asszonytól! Érti?
Nem lesz gond, ha adásba kerül az, amit az imént mondott?
Nem, kérem, ne vágjon rajta semmit! Adjanak le mindent!
Vesztes!
Kívülálló!
Szemét?
- Ezek a ribancok! - Ülj le!
Koncentrálj!
Hogy koncentrálhatnék ilyenkor?
Összpontosíts!
Chaeyulnak igaza van.
Hasznos bizonyíték lehet, ha tudjuk, mit gondolnak rólunk.
Hát eljöttetek szerény hajlékunkba.
Nem is tudom, mit mondjak...
Krizantém.
Bizonyára nehezen jöttetek rá.
Ügyesek vagytok!
Lányok, mihez kezdjünk velük? Ártatlanokat vádoltak, és eljöttek ide hozzánk.
Engem ne is kérdezz! Arra se méltóak, hogy kinyissam a számat!
Ártatlanok?
Egyáltalán nem azok!
Ha már most ilyenek, később jó eséllyel bajt fognak okozni.
Szemétbe való mocskok, akik nem illenek ebbe az iskolába!
Szerintem te vagy a mocsok!
Hah, milyen szánalmas...
Még csak fel se háborodtok rajta!
Ti is tudjátok, hogy Suyeon bajkeverő.
Vannak dolgok, amiket az embereknek nem volna szabad csinálnia. Hogy járhat egy másik lánnyal?
Hogyan szentesíthetné a cél az eszközt?
A tudtuk nélkül követsz másokat.
Engedély nélkül lefényképezted őket.
És ha ez nem lett volna elég, még be is mártottad őket.
Bűnt követtél el!
Ismeritek az iskolánk hírnevét, nem igaz?
Annak ellenére, hogy magániskola vagyunk, a tanulmányi eredményeink átlag alattiak.
Akik a rangsor legalján vannak, aligha kerülnek be Szöul főiskoláira.
Annak érdekében, hogy visszanyerjük a korábbi végzőseinkre jellemző tekintélyt,
a krizantém virág jelképezte tisztességességét, szükség van ránk, a Krizantémra!
Várjatok! Azt tudtátok, hogy a krizantém virágot gyomirtónak is használják?
- Hogy megölje a bogarakat... - Elég!
Ezen ott a bizonyíték, hogy diákokat tartottatok megfigyelés alatt.
Mielőtt ezt nyilvánosságra hoznánk, esélyt kaptok arra, hogy önként, csendben fejezzétek be, amit csináltok!
Mindenről másolatot készítettünk.
Ti is adatokat gyűjtöttetek a tanulókról.
Nekünk megvolt rá az okunk...
De ti szórakozásból csináltátok?
Nem használtuk rossz célra!
Ezt csak ti gondoljátok így.
Ha kiderül, hogy ti is adatokat gyűjtöttetek, szerintetek békén hagynak majd titeket?
Na, nem válaszoltok semmit?
Mostantól gondoskodni fogok róla, hogy csendben is maradjatok!
Hogy lehet ennyire elfogult?
[Rendőrtiszt fajtalankodott egy otthonról megszökött, iskolás lánnyal.]
Ez meg mi?
Gyere be!
Nahát!
Egészen másképp festesz ebben a ruhában.
Először olyan voltál, akár egy megközelíthetetlen, elkényeztetett hercegnő.
Most végre olyannak tűnsz, mint akinek van élete is.
Értem...
Egyébként ez is házi feladat?
Én inkább mélyreható elemzésnek nevezném.
A detektívesdi miatt úgy tűnik, kevesebbet foglalkozol a házi feladatokkal.
Segíteni akartam neked egy kicsit.
A detektívesdi?
Mit ért azalatt, hogy mélyreható elemzés?
Megtaláltad a különbséget Hamlet és Médeia között?
Még nem. Még nincs rendszerezve.
Akkor csak beszélj arról, amire eddig jutottál!
Ha „szemet szemért, fogat fogért” jellegű bosszúról van szó,
helytelen az embereket ilyen módon büntetni.
Végső soron csak a fájdalmukat akarják levezetni valakin.
Mivel ez ennyire nehéz, ilyen ötletekkel állnak elő...
Nem rossz.
De annyira nem is üdítően új.
Jelzi, hogy önállóan gondolkoztál.
Egyébként ennek a cikknek mi köze van ehhez az egészhez?
Mi van a detektívmunkámmal?
Próbáld összegezni, amit eddig bizonyítékként feltártál! Akár egy kirakó darabkáit.
Rakd ki őket, hogy teljes képet alkossanak!
Akkor valami új dolog fog kirajzolódni előtted.
Lányok!
Tegyük fel, hogy mi alkotjuk a Krizantémot.
Miért? Miért akarnánk mi gyomirtóvá válni?
Csak tételezzük fel!
Mi az első dolog, amit meg kell oldaniuk?
Hogy ki az, akivel Suyeon együtt jár.
Pontosan!
Ennek a legkönnyebb módja az lenne, ha követnék Suyeont.
Nekünk is a nyomába kellene szegődnünk!
Mindenáron meg kell akadályoznunk, hogy rájöjjenek!
Más dolgokra is szükségünk van, amivel a Krizantém ellen harcolhatunk.
Szétlapítom őket, akár a Krizantémról, akár kenyérről van szó!
Ha már a Krizantémról van szó... mi lenne, ha a legkényesebb ponton támadnánk őket?
Hwang Haera?
A személyes aktájában nincs semmi különös.
[A néhai édesapja rendőrtiszt volt.]
Valami eszembe jutott!
Jó napot, Hwang asszony!
Itt Shin Jangmi beszél, Haera tanárnője.
Az imént beszéltem Haerával, és kérdeznem kell öntől valamit!
Igen.
Suyeon sikeresen távozott a hátsó ajtón.
Úgy tűnik, ügyesen elvégezték a feladatukat.
Értem. Jól sejtettem.
Köszönöm, asszonyom!
Haerának ne szóljon róla!
Igen, viszonthallásra!
Az a rendőrtiszt... valóban Haera néhai édesapja volt.
Rendkívül példamutató rendőr volt.
Megsajnált egy diáklányt, aki megszökött otthonról.
Befogadta, és megengedte, hogy ott aludjon náluk éjszakára.
Az egyik szomszéd félreértette a helyzetet.
Feljelentette őt, hogy azért fogadta be a lányt, hogy fajtalankodjon vele.
Végül tisztázta magát a vádak alól, de a pletyka miatt nyugdíjba kellett mennie.
Rohamot kapott, és meghalt.
Szóval a néhai apjával történtek miatt gyűlöli ennyire a fiatalkorú bűnözőket?
Bizonyára.
Végig kellett néznie azt az igazságtalanságot, amit az apja átélt.
Lehet, hogy az ilyen fiatalkorú bűnözőket okolja az apja haláláért.
Mégis...
Az, hogy hazugságokkal bemártja őket, olyan, mintha másokon élné ki a gyűlöletét.
Szomorú történet, de ennek akkor se így kellene lennie.
A Diáktanács elnöke, Haera a Krizantém?
Igen.
Az apja halála bizonyára megrázó élmény volt számára.
Az apja megpróbált segíteni egy kislánynak, aki megszökött otthonról,
végül azonban hamisan vádolták őt azzal, hogy fajtalankodott vele.
Haera emiatt egy ponton meggyűlölte a bajkeverőket.
Az igazságszolgáltatás nyomása nehezedett a vállaira, még akkor is, ha fényképeket és tényeket hamisított.
Akkoriban ő is bizonyára szenvedett az igazságtalanság miatt.
Miért akarna nekem ezzel ártani, mikor ő maga is tudja, milyen érzés ez?
Nem tudom, mit mondjak.
Suyeon...
Őszintén nem tudom, mit tegyünk.
Ne tegyetek semmit...
Nem lesz jelentősége.
Suyeon...
A Krizantém még mindig a nyomotokban van.
Mielőtt ez kiderül, neked is tisztáznod kellene magad a vádak alól.
Ugyan miért?
Kirekesztett lettem az iskolában.
Mi változna, ha kiderülne, hogy meghamisították a videót?
Már mindennek vége.
Talán jobb, ha hagyjuk az egészet, ahogy van.
Csak annyit kell tennem, hogy távol tartom magam Eunbintől.
Értékelem mindazt, amit értem tettetek.
Nem lehet elégedett a helyzettel.
Suyeon annyira bizonygatta, hogy számára minden rendben, hogy rendesen rosszul éreztük magunkat.
Midomidomi, nincs semmilyen más megoldás?
Zavar, hogy ennyiben kell hagynunk az ügyét!
Van rá mód, hogy megoldjuk ezt az egészet anélkül, hogy Eunbint bármilyen sérelem érné?
Van egy ötletem!
Legalább megpróbálhatnánk.
Jutottál valamire a tegnapi megfigyelés során?
Egy csomó időt elpazaroltam azok miatt a hülyék miatt!
Rászállhatnánk erre a bandára is...
Haera... tényleg szükséges ilyen messzire elmennünk?
Sok más diák szorul még útmutatásra.
Olyan ez az egész, mintha csak Suyeont vennénk célba...
Azok a legrosszabbak, akik hazudnak és titkolóznak.
A mi feladatunk felfedni a kilétüket!
Rendben...
Úgy döntöttünk, hogy megteszünk mindent, hogy segíthessünk Suyeonnak.
Nem fogunk gondot okozni Eunbinnek.
Nem fogjuk felszaggatni Haera sebeit sem.
Mindenki a legjobb tudása szerint igyekezett felgöngyölíteni az ügyet.
És végül... eljött a nap.
Hwang Haera.
A detektívek kapitánya... téged mi szél hozott erre?
Azért jöttem, hogy hivatalosan is bocsánatot kérjek tőled.
Sokáig tartott, de végül csak sikerült magatokba szállni, mi?
Igen.
Reméltem, hogy valahol kettesben lehetünk, ahol bocsánatot kérhetek tőled.
Szánnál rám egy kis időt?
Persze.
Vesztettünk.
Mélységesen sajnáljuk azt a sok gondot, amit detektívként az iskolának okoztunk!
De a legénységem nem hibáztatható emiatt.
Minden a kapitányuk miatt történt.
Megtennéd, kérlek, hogy nem leszel olyan szigorú a többiekkel?
Ne legyek olyan szigorú velük? Nem is tudom...
Ha belegondolok, mi mindent csináltatok, nem biztos, hogy menni fog.
Iskolai szabályzat, 1. bekezdés, 4. paragrafus.
„Az igazgató engedélye nélkül a tanulók nem vehetnék részt semmilyen klub tevékenységében.”
„Amennyiben ezen paragrafus ellen vétenek, kizárással büntetendők.”
Na és a Krizantém?
A Krizantém tevékenységét talán engedélyezte az igazgató?
Azt hittem, legutóbb világosan megmondtam.
A Krizantém nem rekreációs céllal alakult, mint a ti klubotok.
Értem. Hagyomány és történelem...
Mégis...
Mi csak az iskola szabályai ellen vétettünk.
Ti viszont az ország törvényei ellen.
Ezzel hogy fogsz megbirkózni?
Várjunk csak!
Azért hívtál ide, hogy bocsánatot kérj tőlem. Mi ez a viselkedés?
Alkotmány, 17. cikkely.
„Minden állampolgárnak joga van a magánélethez, és nem sértheti meg másét.”
A büntető törvénykönyv, 307. pontja kimondja...
„Aki abból a célból, hogy mások becsületét csorbítsa, hamisított tartalmú képfelvételt hozzáférhetővé tesz,
vétség miatt két évig terjedő szabadságvesztéssel vagy ötmillió won pénzbüntetéssel büntetendő.”
Lenyűgöző.
Biztos nehéz volt ezt mind megjegyezni.
Nos?
Mi lesz, át fogtok adni a rendőrségnek?
Mi az, amit ezzel el akarsz érni?
Számodra nevetségesnek tűnhet a mi detektívklubunk, de segíteni próbálunk azoknak,
akik úgy érzik, igazságtalanság áldozatai lettek, vagy elvesztettek valami számukra fontosat.
A nyomozás során igyekszünk nem ártani másoknak.
Minden igyekezetünkkel erre törekszünk!
Ártani?
Pontosan azok miatt a jó emberek miatt kell még jobban igyekeznünk,
és mindenáron megállítani ezeket a bűnözőket, akiknek ezek ártottak!
Ha megpróbálnék megoldást találni a szabályszegésükre, nem úgy csinálnám, ahogy te.
Megtalálnám a módját, hogy maguk vegyék észre a hibáikat, és leljék meg rájuk a megoldást!
Emellett Suyeon nem tett semmi rosszat!
Ez a te véleményed!
Ahhoz végképp nincs jogunk, hogy kiteregessük a magánéletét!
Olyasvalami volt ez, amit megpróbált titokban tartani!
Te is tudod jól, milyen könnyen képesek az emberek kibeszélni a másikat, és ártani nekik!
Hát nem tudod te mindenkinél jobban, milyen érzés ez?
- Micsoda? - Ezzel a viselkedéssel...
… a Krizantém minden tagja egyetért?
Vagy csak a saját, személyes gondjaid miatt akarod ráerőltetni a tagjaitokra,
hogy a saját céljaid érdekében cselekedjenek?
Kérlek, mondd el az igazat!
Akinek igaza van, úgy helyes, ha meggyőzi azokat, akik tévednek.
Így mind a helyes úton haladhatunk.
Dehogyis...
Azok, akik még csak észre sem veszik a saját hibáikat?
Azok, akik nem hallgatnak másokra?
Egy ilyen ember hogy gondolkozhatna józanul?
Nagy tévedésben vagy!
Hallgass!
Haera, apa ma kapott egy kitüntetést.
Szégyellem, hogy beszélnem kell róla neked.
Még alszol, amikor elmegyek itthonról, és akkor is, amikor hazaérek.
Ez úgy elszomorít!
Kínos, hogy erről kell beszélnem.
Remélem, szép nagyra nősz!
Szeretném, ha mindig is segítenél másokon.
Szeretném, ha olyan ember lenne belőled, aki a helyes útra tudja vezetni őket.
Haera, apa szeret téged!
Kitüntették példamutató magatartásáért.
Ő, a néhai Hwang Suncheon olyan jó rendőrtiszt volt.
Igazi rendőr volt, aki mindig segített másokon.
Egy szomszéd félreértése miatt azzal vádolták meg, hogy fajtalankodott egy otthonról megszökött kislánnyal.
Az én társam, Hwang rendőrtiszt...
[Kim Seongyun (31) - a néhai Hwang rendőrtiszt kollégája]
Lássuk csak...
Akkor találkoztam vele, amikor rendőr lettem.
Nem volt hozzá fogható rendőr!
Olyan rendes volt, hogy még egy szökevény kislánynak is segített.
Hamisan vádolták meg őt ezért.
Az a lány hamis tanúvallomást is tett.
Az utcán lenne a helyem, hogy elkapjam az ilyen rossz gyerekeket.
El se tudom hinni, hogy ma büntetőcédulákat kell osztogatnom!
Hallottam, hogy van egy lánya.
Emlékszem, a neve Haera.
Mostanra bizonyára középiskolába jár...
Amikor Hwang úr meglátta a szökevény gyerekeket,
nem tudta megtagadni tőlük a segítséget, mert Haera jutott eszébe, amikor csak rájuk nézett.
Ezért volt, hogy névtelenül támogatott sok gyereket.
Az újságírók az igazsággal nem törődve gyorsan megírták a történeteiket, sokkoló részletességgel.
Nem tisztázták a nevét, és emiatt ő...
Otthagyta a munkáját.
Hallottam, hogy Hwang rendőrtiszt segített rajtad.
Miért tettél hamis tanúvallomást?
Azt mondtad, fajtalankodott veled.
Azt hittem, talán...
Talán pénzre tehetnék szert az ügy kapcsán.
Olyan fiatal voltam még akkor!
Ha esetleg valaha újra találkoznék vele...
Otthagyta a munkahelyét, és nem sokkal később meg is halt.
Micsoda?
Miután Hwang rendőrtiszt eljött a munkahelyéről, beletelt kis idő, míg tisztázták a nevét.
De minden túl későn derült ki.
Az eset miatt Hwang rendőrtiszt megbetegedett, és meghalt, mielőtt tisztázhatták volna a nevét.
Egy hete minden pokolinak tűnt.
Ez azért történt, mert azzal vádoltál engem, hogy vetkőzős videót készítettem magamról.
Úgy gyűlöltelek!
De most már mi értelme ennek az egésznek?
Viszont tudni akartam, miért tetted.
Hogy miért történt ez velem.
Miért gyűlölnek az emberek ennyire?
Végső soron minden az én hibám volt.
Mert beleszerettem egy lányba.
De nem azért szerettem belé, mert lány.
Az embert szerettem meg. Aki történetesen lány volt.
Senki sem akadályozhatja meg, hogy két ember egymásba szeressen.
Emellett nincs ebben semmi rossz.
Az helytelen, ha egy diák cigizik.
Az nem lehet bűn, hogy szeretünk valakit.
Haera, mit gondolsz Suyeonról?
Nem olyan ez, mint amit a szomszédotok gondolt a néhai édesapádról?
Nézz magadba, és mondd meg, te nem ugyanezt csinálod-e másokkal!
A néhai édesapádnak az emberek előítéletei miatt kellett szenvednie.
Most te ugyanezt csinálod másokkal.
Ez ugyanolyan volna, mint ami az apámmal történt?
Nem, egyáltalán nem olyan!
Nagyon igazságtalan volt, amit az apámmal tettek!
Mindenki, akit feljelentettem, valami rosszat csinált! Mint az a lány, aki hazudott az apámról!
Az édesapád nem gondolta, hogy minden szabályszegőt fel kellene jelenteni.
Annak ellenére, hogy a lány megszökött otthonról, apukád fedelet adott a feje felé.
Gyöngéd szíve volt.
Nem tudnád abbahagyni ezt az egészet... az apukád kedvéért?
Felfedted a gyenge pontomat.
Nem kérheted ezt tőlem ilyen könnyedén!
A néhai édesapád nem jelent gyengeséget!
Ő a te büszkeséged!
És az ügy ezzel lezárult.
A Krizantém eltűnt.
De akkor sem érzem jól magam a történtek miatt.
Végül mi...
Suyeon...
Sajnáljuk!
Mit sajnáltok?
Megvédtétek Eunbint.
Mihez fogsz most kezdeni?
[Mit tanultál ebből az ügyből?]
Úgy tűnik, egy seb csak egy újabbat okoz.
Sokkal nagyobb sebet ejthetek másokon annál, mint amit rajtam ejtettek.
Mondhatom, hogy sajog a szívem?
[Pubertás? Olyan szentimentális lettél.]
Lehetetlen! Azon már rég túl vagyok!
Azt képzeled, még gyerek vagyok?
Végre visszatértünk!
Most már kényelembe helyezhetjük magunkat idebenn!
Ráadásul hivatalos klubként alakulhattunk meg újra!
Most már hivatalosan is csapdába estem...
Lányok, emlékezzetek a mai napra!
A mai nap történelmi jelentőségű lesz számunkra!
Ne csináljunk egy fényképet, hogy megünnepeljük?
Gyertek ide!
Menj arrébb, Yun Mido!
- Nem látni a feliratot! - Igaz!
- Most már látszódik! - Majd én fogom!
Egy, kettő, három!
Magyar felirat: Brigi (brigichan@hotmail.com)
Angol felirat: DramaFever
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com